BG
C 71/36
Официален вестник на Европейския съюз
27.2.2023 г.
Искания Жалбоподателят моли Общия съд: — да се обяви за невалиден член 4.1.8 от стратегическия план по ОСП 2023— 2027 г. за Испания, одобрен с решение за изпълнение от 31 август 2022 г. на Комисията, с което се одобрява посоченият стратегически план по ОСП 2023—2027 г. за Испания за предоставяне на подпомагане от Съюза посредством Европейския фонд за гарантиране на земеделието и Европейския земеделски фонд за развитие на селските райони, като с тази разпоредба се налага таван от 200 000 евро за основната помощ, която следва да се предостави на всеки земеделски производител (наричана по-нататък „мярката“) Основания и основни доводи Жалбоподателят изтъква четири основания в подкрепа на жалбата. 1.
Първото основание е нарушение на член 17 от Регламент (ЕС) 2021/2115 (1), с който се установят правила за подпомагане за стратегическите планове, които трябва да бъдат изготвени по линия на общата селскостопанска политика, и се отменят Регламенти (ЕС) 1305/2013 и (ЕС) 1307/2013. — В това отношение се твърди, че Регламент (ЕС) 2021/2115 позволява на държавите членки да определят кои интервенции от посочените в глави II, III и IV от дял II отговарят най-добре на специфичните им нужди и как те да бъдат структурирани.
При все това обжалваното решение включва интервенция, която е различна от предвидените в посочените разпоредби, което предполага, че Комисията е надхвърлила правомощията си по Регламент (ЕС) 2021/2115. 2.
Второто основание е пълна липса на анализ и оценка на последиците от налагането на таван от 200 000 евро на основното подпомагане на доходите в рамките на ОСП. — В това отношение се твърди, че не е осъществена каквато и да е оценка на въздействието на тази мярка по време на приемането на обжалваното решение, нито на национално, нито на европейско равнище.
Ако беше извършен поне предварителен преглед, щеше да се установи, че мярката е в противоречие с целите на ОСП, посочени в членове 5 и 6 от Регламент (ЕС) 2021/2115. 3.
Третото основание е нарушаване на единния пазар и на конкуренцията в ущърб на испанските земеделски производители. — В това отношение се твърди, че обжалваното решение предизвиква сериозно и необосновано нарушение на вътрешния пазар, както и фрагментиране на ОСП в един от нейните ключови механизми.
Всъщност мярката поставя испанските земеделски производители в по-лошо положение от това на другите европейски земеделски производители. 4.
Четвъртото основание е нарушение на принципа на пропорционалност. — В това отношение се твърди, че мярката нарушава принципа на пропорционалност, тъй като не е нито подходяща, нито необходима за постигане на преследваната с нея цел и предполага прекомерна и необоснована тежест за земеделските производители и за техните работници, която по никакъв начин не се компенсира със задоволяването на по-висш обществен интерес.
(1)
Регламент(ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ L 435, 2021 г., стр. 1).
Жалба, подадена на 22 декември 2022 г. — Thunus и др./ЕИБ (Дело T-799/22) (2023/C 71/48) Език на производството: френски Страни Жалбоподатели: Vincent Thunus (Контерн, Люксембург) и осем други жалбоподатели (представител: L. Levi, адвокат) Ответник: Европейска инвестиционна банка